Kendall Jenner nuwe gesig van Calvin Klein | SARIE
Eers het die jonger kleinsus van Kim Kardashian verlede jaar die mode-loopplanke verower. Nou is die 19-jarige Kendall Jenner as die nuwe gesig van Calvin Klein aangewys om hul nuwe jeans-reeks My Calvins te bemark, berig HELLO!
Dié donkerkop het 'n kort boodskap en 'n paar foto's van die fotosessie met haar meer as 21 miljoen Instagram-volgelinge gedeel: "Trots om die gesig van @calvinklein #mycalvins demin-reeks te wees!"
"Dit was nog altyd my droom om vir Calvin Klein modelwerk te doen. Ek dra graag Calvin Klein … Dit is werklik 'n groot eer om deel van dié ikoniese handelsmerk te wees," het sy in 'n verklaring gesê .
Volgens die hoofbemarker van Calvin Klein, Melisa Goldie, is Kendal perfek vir dié veldtog. "Sy is modern en beeldskoon … en sy het miljoene aanhangers regoor die wêreld."
Ander bekendes wat al in Calvin Klein-veldtogte verskyn het, is Kate Moss, Victoria Beckham, David Beckham en Lara Stone.
Kendall Jenner die nuwe gesig van Estée Lauder
Video: Kendall Jenner smeul in nuwe video-advertensie
VIDEO: Kendall Jenner in speelse nuwe advertensie-video
LEES NÓG SARIE Voorbladgesig 2017: Só lyk episode 1
Op Maandag 7 Augustus word die eerste episode van SARIE Voorbladgesig om 17:30 op kykNET uitgesaai. Nie net gaan kykers die top-10 ontmoet nie, die kameras maak ook 'n draai in ons kantoor. Hierdie reeks is 'n eerste vir SARIE …